फैगौ 7 दिसेम्बरआव जागायगोन बिटिसि बिसायख’थिनि भट सोनाया। बे बिटिसि बिसायख’थिनि फोसावदिंनाया दासान्दै गोख्रोंसिननिफ्राय गोख्रोंसिन जानायखौ नुनो मोनदों। हारिमायारि राजखान्थि दोलोफोरजों लोगोसे मोनफ्रोमबो राजखान्थि दोलोआ बिटिसिआव सान-हर फोसावदिं मेल खुंनानै रायजोनि गोसोखौ बोनो नारा-नाथा नाजागासिनो दं । रावबो राजखान्थि दोलोनि बिजाथि एबा उदां बिजाथिफोरा खम नङा । बे राजखान्थि दोलोनि गेजेराव बिजेपिआबो मोनसे दोलो। बिजेपिआ बिटिसि बिसायख’थिनि थाखाय लकडाउननि उनाव गोख्रों महर लानायखौ नुनो मोननाय जादों।